3. pielikums

Dabas aizsardzības pārvaldes

2015. gada 25. februāra rīkojumam Nr.1.1/15/2015 – P

**Nosacījumi sugas (sugu grupas) aizsardzības plāna noformējumam, struktūrai un nodaļu saturam**

 Sugas (sugu grupas) aizsardzības plānu (turpmāk – plāns) var izstrādāt vienai sugai vai tas var aptvert radnieciskas sugas, kas apdzīvo vienas un tās pašas vai ļoti līdzīgas dzīvotnes. Plāna nodaļu saturs var mainīties atkarībā no plāna objekta.

 Sugu un to dzīvotņu raksturojošajā informācija sniedzama iespējami konspektīvi un sugas aizsardzības kontekstā, t.i., tai jābūt ciešā sasaistē ar Eiropas Padomes 1992. gada 21. maija direktīvas 92/43/EEK par dabisko dzīvotņu, savvaļas faunas un floras aizsardzību 17. panta ziņojuma (turpmāk – Biotopu direktīvas 17. panta ziņojums) un/vai Eiropas Parlamenta un Padomes 2009. gada 30. novembra direktīvas 2009/147/EK par savvaļas putnu aizsardzību 12. panta ziņojuma (turpmāk – Putnu direktīvas 12. panta ziņojums) sagatavošanas vadlīnijām un ziņojumos sniegtajiem datiem. Akcentējama Latvijā un kaimiņvalstīs iegūtā populāciju un dzīvotnes raksturojošā informācija, bet nepieciešamības gadījumā jāizmanto informācija un labās prakses piemēri no citām vietām pasaulē.

 Informācija par situāciju un plānotajiem pasākumiem sniedzama gan aprakstošā, gan skaitliskā, gan kartogrāfiskā veidā. Obligāti norādāma atsauce uz informācijas avotu.

 Ja plāna izstrādes laikā tiek veikta sugas(u) un dzīvotņu inventarizācija, aktualizētie dati par sugām un biotopiem sagatavojami un iesniedzami Dabas aizsardzības pārvaldē vektordatu formātā atbilstoši tīmekļa vietnē http://daba.gov.lv/public/lat/dati1/geodatubaze/ norādītajai iesniedzamo datu datnes struktūrai un formātam*.*

 Plāna projektu plāna izstrādātājs iesniedz Dabas aizsardzības pārvaldē izdrukas veidā (1 eks.), bet apstiprināto plānu- gan izdrukas veidā (2 eks.), gan elektroniski ierakstītu CD.

**Plāna struktūra un nodaļu saturs**

Titullapa

Saturs

(satura rādītājs)

Izmantotie saīsinājumi un terminu skaidrojums

(izmantoto saīsinājumu saraksts un terminu skaidrojumu saraksts alfabēta secībā)

Kopsavilkums

Summary

Ievads

(plāna nepieciešamības pamatojums)

1. Sugas (sugu grupas) raksturojums

1.1. Sugas(u) klasifikācija un morfoloģija

(norādāmi no sugas identificēšanas viedokļa svarīgi aspekti)

1.2. Sugas (sugu grupas) ekoloģija

(dzīvotnes, ekoloģiskā niša, vieta sugu sabiedrībā, dzīvesveids, barība, vairošanās, mūža ilgums, dabiskie ienaidnieki,savstarpējā konkurence, atkarība no abiotiskajiem faktoriem un citi no sugas aizsardzības viedokļa svarīgi aspekti)

1.3. Sugas (sugu grupas) izplatība un populācijas lielums

(areāls, sastopamība, populācijas lielums, to pašreizējie, vēsturiskie un vēlamie parametri, tendences un prognozes, migrācija, izolētība, ekoloģiskie koridori un citi no sugas aizsardzības viedokļa svarīgi aspekti)

1.4. Sugas (sugu grupas) apdraudētība

(status atbilstoši Biotopu direktīvas 17. panta ziņojumam un/vai Putnu direktīvas 12. panta ziņojumam, apdraudēto sugusarakstiem, zinātniskiem pētījumiem u.c. dokumentiem)

1.5. Sugas (sugu grupas) līdzšinējā izpēte

(izpētes līmenis, metodes, projekti un monitoringa programmas, trūkstošās zināšanas par sugu /populāciju to aizsardzības kontekstā)

2. Sugas (sugu grupas) un tās dzīvotnes izmaiņu cēloņi

2.1. Populācijas ietekmējošie faktori

(tieša un netieša iznīcināšana, traucējumi, barības trūkums, klimata izmaiņas, plēsēju, parazītu un invazīvo sugu iespaids utt.)

2.2. Sugas (sugu grupas) dzīvotnes ietekmējošie faktori

(tieši un netieši apdraudējumi, kvalitātes izmaiņas, fragmentācija utt.)

3. Sugas (sugu grupas) līdzšinējā aizsardzība, pasākumu efektivitāte

3.1. Tiesiskā aizsardzība

(norādīt, vai tiesiskā aizsardzība tiek nodrošināta un kādas ir starptautiskās saistības sugas (sugu grupas) aizsardzībai)

3.2. Īpaši aizsargājamo dabas teritoriju un mikroliegumu loma sugas (sugu grupas) aizsardzībā

3.3. Līdzšinējās rīcības un pasākumi sugas (sugu grupas) aizsardzībā

(t.sk. iepriekšējos sugas aizsardzības plānos ieteiktās rīcības un pasākumi, to izpildes rezultāti un efektivitāte; sugas (sugu grupas) un tās dzīvotnes aizsardzību veicinošās vai kavējošās rīcības un pasākumi citu sugu un biotopu aizsardzības plānos, kā arī īpaši aizsargājamo dabas teritoriju dabas aizsardzības plānos)

4. Sugas (sugu grupas) aizsardzības vajadzību un iespēju izvērtējums

(kas nepieciešams sugas (sugu grupas) labvēlīga aizsardzības stāvokļa nodrošināšanai, kādas ir reālās iespējas, t.sk. resursu, informācijas un prasmju (know-how) pieejamība, iespējamie riski jeb aizsardzības pasākumu īstenošanu kavējošie faktori)

5. Sugas (sugu grupas) aizsardzības mērķi un uzdevumi

(konkrēti uzdevumi ilgtermiņa un īstermiņa periodam sugas (sugu grupas) labvēlīga aizsardzības stāvokļa nodrošināšanai)

6. Ieteikumi sugas (sugu grupas) aizsardzībai

(konkrētu nepieciešamo un reāli izpildāmo sugas (sugu grupas) un tās dzīvotnes aizsardzības pasākumu apraksts, norādot darba apjomu un nepieciešamos resursus.

Visas ieteiktās rīcības novērtē svarīguma/prioritāšu trīspakāpju skalā, kur:

I – apzīmē vissvarīgāko(ās) darbību(as), kuras(u) neveikšana tieši apdraud sugas (sugu grupas) saglabāšanu esošajās dzīvesvietās vai starptautisko saistību neizpildi;

II – apzīmē svarīgu darbību, kuras veikšana palīdz mērķu sasniegšanai plāna darbības periodā, taču tās neveikšana tieši neapdraud sugas (sugu grupas) saglabāšanu esošajās dzīvesvietās;

III – apzīmē būtisku darbību, kuras veikšana ir ieteicama, taču kas nav vitāli nepieciešama sugas (sugu grupas) dzīvotspējīgas populācijas(u) saglabāšanai valstī)

6.1. Normatīvo aktu izmaiņas

(konkrēti priekšlikumi - normatīvā akta nosaukums, ieteicamā normas redakcija)

6.2. Īpaši aizsargājamo dabas teritoriju un/vai mikroliegumu izveidošana

(priekšlikumi atbilstoši likuma „Par īpaši aizsargājamām dabas teritorijām” 11. pantā un Ministru kabineta 2012. gada 18. decembra noteikumu Nr. 940 „Noteikumi par mikroliegumu izveidošanas un apsaimniekošanas kārtību, to aizsardzību, kā arī mikroliegumu un to buferzonu noteikšanu” 12. punktā noteiktajai kārtībai)

6.3. Sugas (sugu grupas) populāciju atjaunošanas pasākumi

(reintrodukcija, pavairošana ex situ, indivīdu pārvietošana utt.)

6.4. Sugas (sugu grupas) dzīvotņu apsaimniekošanas pasākumi

(dzīvotņu atjaunošana un jaunu veidošana, mākslīgo ligzdu/mītņu būve, hidroloģiskā režīma atjaunošana, ekoloģisko koku saglabāšana utt.)

6.5. Izpēte un datu apkopošana

(sugas (sugu grupas) un tās dzīvotnes aizsardzībai un apsaimniekošanai nepieciešamās informācijas iegūšana, esošas monitoringa programmas nosaukums, kuras ietvaros ir jāveic sugas monitorings u.c.)

6.6. Informēšana un izglītošana, profesionālās kvalifikācijas celšana

(pasākumi atbilstoši mērķauditorijai: zemes īpašnieki, brīvprātīgie, sabiedrība u.c.)

6.7. Organizatoriskas, plānošanas un citas rīcības

(ieteikumu sagatavošana ietveršanai citos dabas aizsardzības plānos un/vai plānošanas dokumentos, apmeklējuma ierobežošana dzīvotnēs, piesārņojuma novēršanas pasākumi, resursu piesaiste utt.)

7. Plānoto rīcību un pasākumu pārskats

(ietver plāna 6. nodaļā minētās rīcības un pasākumus; kur iespējams aprēķināt, norāda izmaksas plāna izstrādes laikā)

|  |  |  |  |
| --- | --- | --- | --- |
| Rīcība/pasākums | Veikšanas prioritāte | Izpildes termiņš (nepieciešamais laiks) | Izmaksu novērtējums (EUR) |

8. Sugu (sugu grupas) populāciju atjaunošanas, dzīvotņu apsaimniekošanas un citu pasākumu īstenošanas efektivitātes novērtējums

(konkrētai vietai, laikam vai procesam piesaistīts īstenoto pasākumu efektivitātes novērtēšanas veids – ieteikumi pētījumiem, monitoringa programmām utt.)

9. Sugas (sugu grupas) aizsardzības plāna ieviešana

 (ieviešanas laika grafiks, plānoto rīcību un pasākumu secība, ieviešanā iesaistāmās institūcijas, nevalstiskās organizācijas un interešu grupas, to sadarbības veids)

10. Sugas (sugu grupas) aizsardzības plāna darbības un pārskatīšanas /izvērtēšanas termiņi

Izmantotie informācijas avoti

(izmantotās literatūras un informācijas avotu saraksts)

Pielikumi

(kartogrāfiskie materiāli, pētījumu rezultāti, publikāciju kopijas, plāna apspriešanas protokoli u.c.)